ส่วนที่ 1

ข้อมูลสรุป (Executive Summary)

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน)
ก่อตั้งด้วยทุนจดทะเบียนเริ่มแรก 125 ล้านบาท เมื่อวันที่ 4 ธันวาคม 2532
เพื่อผลิตและส่งออกผลิตภัณฑ์สำเร็จรูปและอุปกรณ์ประเภทอีเล็คโทรนิคส์ ปัจจุบันบริษัทฯ
มีทุนจดทะเบียน 3,780 ล้านบาทและทุนชำระแล้ว 3,050,310,720 บาทและมีผู้ถือหุ้นใหญ่ คือ
กลุ่ม Kinpo และกลุ่ม Compal เป็นบริษัทในกลุ่ม Kinpo
ดำเนินการผลิตและจัดจำหน่ายเครื่องคิดเลข GPS, ADSL เครื่องคอมพิวเตอร์ และ Notebook
และเป็นบริษัทจดทะเบียนในTSEโดยสัดส่วนการถือหุ้นเท่ากับร้อยละ 57.13 และร้อยละ 11.36
ตามลำดับ

-   บริษัทฯ ประกอบธุรกิจผลิต (Original Equipment Manufacturing-OEM)
    ผลิตภัณฑ์อีเล็คโทรนิคส์ให้กับเจ้าของผลิตภัณฑ์ชั้นนำของโลกหลายบริษัท เช่น Hewlett
    Packard, Panasonic, Terayon, Olivetti, TCL, ADB, Hisense, Motolora,
    Advance Digital Broadcast , Power Digital และ Canon เป็นต้น
    ผลิตภัณฑ์อีเล็คโทรนิคส์ที่บริษัทฯ ผลิต สามารถแบ่งออกได้เป็น 3 ประเภทหลัก ได้แก่

-   อุปกรณ์คอมพิวเตอร์ ได้แก่ เครื่องพิมพ์เอกสารชนิดพ่นหมึก เครื่องพิมพ์ Multi-Function
    เครื่องพิมพ์กระดาษต่อเนื่อง จอคอมพิวเตอร์ (LCD) เครื่องเล่น DVD คอมพิวเตอร์ในรถยนต์
    กล้องถ่ายรูปดิจิตอล Wab Pad คอมพิวเตอร์ตั้งโต๊ะ คอมพิวเตอร์มือถือ E-Book
    (อุปปกรณ์เชื่อมต่อ Website) แผงวงจร PC สำหรับ Hard Disk

-   อุปกรณ์โทรคมนาคม ได้แก่ เครื่องโทรศัพท์ไร้สาย โทรศัพท์เคลื่อนที่ CDMA TDMA และ GSM
    โทรศัพท์ไร้สาย FWT เครื่องรับส่งสัญญาณดาวเทียม (IRD) Blue tooth เคเบิลโมเด็ม
    และเครื่องรับสัญญาณบอกตำแหน่งจากดาวเทียม(GPRS)

-   อุปกรณ์สำนักงาน ได้แก่ เครื่องคำนวณอีเล็คโทรนิคส์ พจนานุกรมอีเล็คโทรนิคส์
    เครื่องแสกนลายนิ้วมือ และเครื่องโทรสาร

บริษัทฯ มีโรงงาน 3 แห่ง แห่งแรกมี 3 โรงงาน ตั้งอยู่ที่อำเภอกระทุ่มแบน จังหวัดสมุทรสาคร
และแห่งที่สองมี 3 โรงงาน ตั้งอยู่ที่อำเภอเขาย้อย
จังหวัดเพชรบุรีรวมมีพนักงานในประเทศไทยทั้งสิ้น 6,787 คน (ณ 31 ธันวาคม 2546)
โรงงานอีกแห่งกำลังก่อสร้าง ณ เมืองซูโจว มณฑลเจียงซู
ประเทศสาธารณรัฐประชาชนจีนประกอบด้วย 2 โรงงาน โดยโรงงานที่ 1
ได้ก่อสร้างแล้วเสร็จและดำเนินการผลิตแล้วมีพนักงานทั้งสิ้น 1,790 คน (ณ 31 ธันวาคม 2546)
ส่วนโรงงานที่ 2 อยู่ระหว่างการก่อสร้าง

-   บริษัทฯ ได้รับการส่งเสริมการลงทุนในกิจการประเภท 5.6 และ 5.7 อุตสากรรมการผลิต
    ผลิตภัณฑ์อีเล็คโทรนิคส์ และ ผลิตชิ้นส่วนหรืออุปกรณ์ที่ใช้กับผลิตภัณฑ์ อีเล็คโทรนิคส์
    จากสำนักงานคณะกรรมการส่งเสริมการลงทุน
    ใช้สิทธิประโยชน์การส่งเสริมการลงทุนจากสำนักงาน จำนวน
    3โครงการแบ่งเป็นที่โรงงานสมุทรสาคร 1 โครงการ และโรงงานเพชรบุรี 2 โครงการดังนี้

  สมุทรสาคร

-   บัตรส่งเสริมเลขที่ 1629/2543 ซึ่งมีผลบังคับใช้ ตั้งแต่ 1 มิถุนายน 2544 ถึง 31 เมษายน
    2547

  เพชรบุรี

-   บัตรส่งเสริมเลขที่ 1573/2540 ซึ่งมีผลบังคับใช้ ตั้งแต่ 23กรกฏาคม2541ถึง 22 กรกฏาคม
    2549

-   บัตรส่งเสริมเลขที่ 1206/2543ซึ่งมีผลบังคับใช้ ตั้งแต่ 31 มีนาคม 2543 ถึง 31 เมษายน
    2551

สิทธิดังกล่าวส่งผลให้กำไรสุทธิจากการดำเนินงานของบริษัทฯ
ในช่วงเวลาดังกล่าวได้รับยกเว้นภาษีเงินได้

หมายเหตุ : บัตรส่งเสริมเลขที่ 1727/2540 มีผลบังคับใช้ (นับจากวันที่ 3 มีนาคม 2541 ถึง
3มีนาคม

2544) ได้หมดอายุแล้ว

-   ผลการดำเนินงานในช่วงระยะเวลา3 ปีที่ผ่านมาระหว่างปี 2544-2546
    บริษัทฯมีรายได้จากการจำหน่ายเท่ากับ 32,314 ล้านบาท 32,364 ล้านบาท และ29,087
    ล้านบาท ตามลำดับ โดยบริษัทฯ
    ใช้นโยบายในการรักษาระดับการทำกำไรสุทธิให้อยู่ระหว่างอัตราร้อยละ 3.5 – 5.0

-   บริษัทฯ มี ขายผ่านบริษัทใหญ่ คือกลุ่ม Kinpo ในระหว่างปี 2544-2546 เท่ากับ 4,909
    ล้านบาท 3,563 ล้านบาท และ 4,082 ล้านบาท หรือเท่ากับ ร้อยละ 15ร้อยละ 10
    และร้อยละ 14 ของยอดขายทั้งหมด ตามลำดับ
    เนื่องจากในปีที่ผ่านมาภาวะเศรษฐกิจมีความผันผวนจากเหตุสงครามและโรคระบาดทางเดินหายใจเฉียบพลันทำให้บริษัทมียอดสั่งซื้อสินค้าโดยตรงลดลง
    แต่อย่างไรก็ดีบริษัทยังคงนโยบายที่จะลดการพึ่งพาจากบริษัทแม่เอาไว้เช่นเดิม

-   ในระหว่างปี 2544-2546 บริษัทฯ มีอัตราผลตอบแทนผู้ถือหุ้น (ROE) ประมาณร้อยละ
    30ร้อยละ 26 และร้อยละ 23 ตามลำดับ อัตราตอบแทนต่อสินทรัพย์รวม (ROA)
    ประมาณร้อยละ 11ร้อยละ 11 และร้อยละ 10 ตามลำดับ

-   ในปัจจุบันความต้องการใช้ผลิตภัณฑ์ประเภทอุปกรณ์โทรคมนาคม คอมพิวเตอร์เพิ่มขึ้นอย่างมาก
    บริษัทฯ จึงมุ่งเน้นการผลิตผลิตภัณฑ์ชนิดนี้ โดยหาลูกค้าที่อยู่ในอุตสาหกรรมดังกล่าวเพิ่มขึ้น
    รวมทั้งลงทุนในบริษัทที่ออกแบบผลิตภัณฑ์ประเภทดังกล่าว
    เพื่อประโยชน์ในการพัฒนาเทคโนโลยีในการผลิต ซึ่งคาดว่าจะส่งผลให้บริษัทฯ
    มียอดขายเพิ่มขึ้น และรักษาระดับอัตรากำไรขั้นต้นให้เป็นไปตามนโยบายของบริษัทฯ

บริษัทฯ สามารถให้บริการลูกค้าได้อย่างครบวงจร อีกทั้งบริษัทฯ
ได้เริ่มทำการผลิตผลิตภัณฑ์ที่ใช้เทคโนโลยีระดับสูง ได้แก่ Web Pads, Auto PC, เครื่องพิมพ์
Multi-function แผงวงจร PC ควบคุม Hard Disk (PCBA)
โทรศัพท์เคลื่อนที่ระบบCDMAและTDMA, GPRS และพร้อมสำหรับการผลิตสินค้าประเภท Mass
Product อื่นๆด้วย บริษัทฯได้จัดตั้งแผนกวิจัยและพัฒนาเพื่อออกแบบและพัฒนาผลิตภัณฑ์
ปรับปรุงการผลิตให้มีประสิทธิภาพ (cost–efficiency)
รวมทั้งพัฒนารูปแบบของผลิตภัณฑ์ให้มีต้นทุนที่ลดลงและมีคุณสมบัติสอดคล้องกับความต้องการของลูกค้ามากยิ่งขึ้น
บริษัทฯ จึงได้รับการยอมรับในด้านการผลิตสินค้าที่มีคุณภาพจากสถาบันในประเทศและต่างประเทศ
ที่ได้รับใบรับรองมาตรฐาน ISO9002, ISO9001, ISO 14001 ,QS9000 และ IEC17025